OĽaNO a Kresťanská únia idú do volieb spoločne
Poslanci Igor Matovič a Richard Vašečka v roku 2016. Foto - TASR/Jakub Kotian
Len vďaka podpore od našich čitateľov vám prinášame aktuálne spravodajstvo. Podporte nás, prosíme.
Igor Matovič, Eduard Heger a Marek Krajčí z OĽaNO a Anna Záborská a Richard Vašečka z Kresťanskej únie (KÚ) na spoločnom brífingu nazvanom Spájame sa proti mafii v utorok dopoludnia oznámili, že do parlamentných volieb idú spoločne.
Ďalšia výrazná tvár KÚ, bývalý europoslanec Branislav Škripek, bude na kandidátke chýbať.
"Najradšej by som teraz sledoval, ako KDH a KÚ oznamujú, že idú do volieb spoločne, bolo by to takto prirodzené. Nevyšlo to, ale nie vinou KÚ," povedal na brífingu Igor Matovič, podľa ktorého bude mať KÚ na kandidátke OĽaNO minimálne 15 miest.
Matovič zároveň vyzval Alojza Hlinu, aby sa KDH pridalo k ich spoločnému zoskupeniu. "Pozývame ho ako partnera, aby sme dali každému kresťanovi istotu, že jeho hlas neprepadne," dodal líder OĽaNO.
Záborská, ktorá by mala byť štvorkou na kandidátke, ocenila, že Matovič ku KÚ pristupoval ako k rovnocennému partnerovi. "Dilemu pre kresťanského voliča znižujeme o jeden subjekt, pretože ideme do volieb spoločne," dodal Vašečka.
Na otázku, ako si majú byť voliči istí, že po voľbách neodíde do iného zoskupenia, keď za posledné dva roky bol predsedom poslaneckého klubu OĽaNO, členom KDH aj KÚ, Vašečka odpovedal, že rokovania boli dlhé a zodpovedné a ich výsledkom je dohoda na zostavení spoločného poslaneckého klubu, ktorého chce byť po voľbách súčasťou.
S KDH sa nedohodli
Bývalá europoslankyňa Anna Záborská bola dlhoročnou europoslankyňou za KDH. Po tom, čo predseda hnutia Alojz Hlina presadil pravidlo trikrát a dosť, sa na kandidátku do europarlamentu nedostala.
Začiatkom roka Záborská oznámila odchod z KDH a spolu s europoslancom Branislavom Škripekom založila Kresťanskú úniu (KÚ). V májových voľbách získali hlasy takmer 38-tisíc voličov, čo predstavovalo volebný zisk 3,85 percenta, takže do europarlamentu sa nedostali.
Ku Kresťanskej únii sa pridal aj Richard Vašečka, ktorý sa v rokoch 2012 a 2016 dostal do parlamentu na kandidátke OĽaNO, viedol aj poslanecký klub.
Komentár Jozefa Majchráka
Dohoda OĽaNO a KÚ má logiku, ale umelecký dojem nie je vysoký Zdieľať
Vo februári 2018 ale oznámil odchod od Matoviča a kandidatúru na predsedu KDH. "Pod vedením súčasného predsedu hrozí KDH, že bude menej kresťanské a menej demokratické," povedal vtedy v rozhovore pre Postoj na adresu Alojza Hlinu, s ktorým napokon súboj o post predsedu prehral a z KDH po roku odišiel.
V uplynulých týždňoch sa objavili informácie o rokovaniach KDH s KÚ o miestach na kandidačnej listine do parlamentných volieb, no tie boli napokon neúspešné.
Škripek v KÚ ostáva
Kým Záborská a Vašečka našli s Matovičom spoločnú reč, otáznou je ďalšia politická budúcnosť Branislava Škripeka.
"Branislava Škripeka sme neobetovali," reagovala Záborská na novinársku otázku, či sa s Vašečkom nerozhodli svojho spolustraníka obetovať za svoje miesta na kandidátke. "Pred týmto brífingom mi telefonoval, aby ma uistil, že na nás myslí," dodala Záborská s tým, že Škripek bude tvárou KÚ aj naďalej.
Dnes treba vedieť
Zbor väzenskej a justičnej stráže za necelý rok pozitívne otestoval na nový koronavírus 1831 príslušníkov a zamestnancov zboru. Informovala o tom hovorkyňa zboru Monika Kacvinská s tým, že celkový počet pozitívne testovaných je vrátane celoplošného testovania antigénovými a PCR testami. (tasr)
Minister školstva Branislav Gröhling o tom diskutuje s ministerstvom zdravotníctva.
Návrhy, ktoré predniesli, sa týkali napríklad toho, aby sa do systému odmeňovania pre zdravotníkov prvej línie zaradili aj záchranári voziaci pacientov do červených zón alebo aby napríklad hovorili o možnosti umožniť vykonanie antigénového testu aj zaškoleným nezdravotníckym pracovníkom.
V Česku potvrdili prípad nákazy juhoafrickou mutáciou koronavírusu. Prvé podozrenia sa objavili pred tromi dňami v súvislosti s trojicou osôb, ktorá sa vrátila zo Zanzibaru. Spravodajský server Novinky.cz informoval, že podozrenie sa objavilo aj u dvoch detí a dvoch učiteliek v škôlke v Brne.
Bývalý predseda Okresného súdu v Bratislave Dávid Lindtner bude naďalej väzobne stíhaný. Rozhodol o tom na svojom neverejnom zasadnutí Najvyšší súd. Informáciu potvrdila hovorkyňa Najvyššieho súdu Alexandra Važanová. (tasr)
V súvislosti s pandémiou sa má hovoriť o dodávkach vakcín, pohybe ľudí cez hranice, covidových certifikátoch aj posilnení výroby vakcín v Európskej únii. Po rokovaní Výboru Národnej rady pre európske záležitosti to uviedol jeho predseda Tomáš Valášek
Syn Valentiny Baranovskej bol za organizovanie aktivít náboženského spoločenstva uväznený na šesť rokov.
Cena za realizáciu štvorkilometrového obchvatu Tvrdošína je vyše 62 miliónov eur, financovaná bude zo štátneho rozpočtu. Výstavba bude trvať zhruba dva a pol roka.
Najvyšší súd zrušil uznesenie Špecializovaného trestného súdu. Žiadosť obvineného bývalého šéfa Štátnych hmotných rezerv o prepustenie z väzby na slobodu zamietol.
Prívrženci arménskeho premiéra Nikolu Pašinjana vyšli do ulíc Jerevanu po tom, čo armáda vyzvala šéfa vlády na demisiu. Na čele demonštrácie bol sám Pašinjan, ktorý výzvu armády označil za pokus o vojenský prevrat. Požiadavka generálneho štábu na demisiu premiéra prišla v súvislosti s pokračujúcimi protestmi vyvolanými porážkou v konflikte o Náhorný Karabach s Azerbajdžanom. (tasr)